Teori-teori Etika

 Dalam usaha menyediakan kerja khusus ini, kami ingin merakamkan ribuan terima kasih kepada Dr. Faizah, selaku pensyarah subjek Penghayatan Etika dan Peradaban kami atas segala nasihat, dorongan, bantuan dan keprihatinan semasa menyempurnakan tugasan ini. Pertamanya, refleksi kami mengenai Bab 2 Teori-teori etika adalah tajuk ini mengajar kami tentang sejarah perkembangan teori-teori etika ini yang diusahakan oleh para ilmuwan di seluruh dunia. Tujuan teori-teori ini diwujudkan adalah sebagai satu panduan kepada semua untuk diamalkan dalam kehidupan seharian. Salah satu contohnya adalah teori kebaikan. Kewujudan teori ini dapat menjadi panduan kepada kita untuk berkelakuan baik di mana-mana kita berada tidak kira masa atau situasi. Seperti yang kita tahu, setiap perbuatan yang kita lakukan pasti akan ada peraturan yang harus dipatuhi bersamanya. Dengan kehadiran teori-teori etika yang sudah kami pelajari ini dapat membantu kami untuk memikirkan tindakan yang akan dilakukan oleh kami supaya tidak menyesal di kemudian hari. Seterusnya, teori-teori ini juga mengajar kami tentang bagaimana untuk melaksanakan tanggungjawab sebagai seorang rakyat ataupun sebagai seorang pemimpin. Teori-teori etika ini juga mengajar kami untuk menjaga dan menolong golongan yang memerlukan selagi kita masih mampu serta teori-teori ini menekan bahawa untuk tidak hanya memikirkan diri sendiri. Selain itu, teori-teori ini juga sesuai untuk semua manusia tidak kira bangsa, agama dan warna kulit. Teori-teori etika ini mengajar semua manusia untuk bersatu padu dan mampu mewujudkan satu jalan penyelesaian jika berlakunya ketidak setujuan. Untuk menjadi dunia ini satu tempat yang lebih baik bukanlah satu perkara yang mudah kerana ini bukan kerja individu. Ini merupakan satu kerja yang memerlukan ramai pihak untuk berturut serta. Tetapi kita semua dibesarkan dan dibiasakan dengan nilai-nilai etika yang berlainan. Dengan adanya, teori-teori etika ini ianya dapat menjadi satu panduan kepada semua jenis lapisan masyarakat untuk meraihkan satu impian yang sama. Teori-teori ini dapat membantu untuk membentuk satu masyarakat yang berkualiti dan mampu untuk menjadi aspek yang penting kepada negara.

Etika dan Peradaban Dalam Kepelbagaian Tamadun: Islam dan Melayu

 Bab ini mengajar kami tentang betapa hebat Tamadun Islam pada satu masa dahulu yang mampu menakluki dua pertiga dunia dan bab ini juga menjadi satu panduan kepada umat islam masa kini untuk berusaha memahami apa tugas sebenar yang diberikan kepada kita sebagai khalifah seterusnya mengamalkan apa yang diajarkan kepada kita oleh Nabi Muhammad bagi membela nasib dan maruah ummah yang kian hari makin merunsingkan. Selaim itu, tajuk ini juga dapat memupukan satu ikatan antara masyarakat seperti yang dilakukan pada zaman tamadun Islam tersebut. Tamadun Melayu merupakan salah satu tamadun yang hebat pada suatu Ketika dahulu. Antara sebabnya adalah kerana teras perkembangan tamadun melayu adalah berasaskan agama Islam. Islam mengajar seseirang individu untuk membentuk jati diri yang unggul dan kekuatan dalaman yang kuat agar berupaya untuk terus memajukan dan mengekalkan sesuatu tamadun atau negara. Bukan itu sahaja, tamadun melayu juga kaya dengan sumber-sumber alam yang sangat bernilai serta penuh dengan kesenian dan kemahiran yang unik disebabkan percampuran pelbagai budaya dan adat. Masyarakat tamadun melayu dikenali sebagai masyarakat yang berbudi Bahasa dan mempunya budi pekerti yang baik. Kedatangan agama islam ke tanah melayu telah memperbaikkan lagi nilai-nilai murni yang tertanam dalam diri masyarakat tamadun melayu. Agama Islam diterima dengan baik sekali oleh masyarakat dan pemimpin tamadun melayu pada Ketika itu dan ianya kekal sehingga ke hari ini.